Leiligheten var veldig fin, bra standard, og hadde god plass til oss fire voksne. Fint å ha en god sitteplass ute på terrassen. Leiligheten inneholdt mange ting vi kunne ta med oss på stranda, som for eksempel strandstoler, frysebokser, bodyboards, strandleker, osv - det var veldig kjekt å ha! Verten var også veldig trivelig og grei å kommunisere med. Det eneste minuset med leiligheten var at den lå litt usentralt til. I gangavstand så fant vi bare tre restauranter som vi kunne spise på om kvelden, men det var veldig greit å enten lage mat hjemme noen kvelder, eller å kjøre til for eksempel Lahaina for å spise middag. Det å ha bil hvis man skal bo her er et must, da de fine strendene også ligger i kjøreavstand.